ОБЩИНСКА ИЗБИРАТЕЛНА КОМИСИЯ

МЪГЛИЖ

За изборите за общински съветници и за кметове

на 25 октомври 2015 г.

**Р Е Ш Е Н И Е № 161**

**25.10.2015 г.**

ОТНОСНО: постъпила жалба от името на Марийка Митева Илиева – упълномощен представител на БСП, чрез трето неизвестно лице.

На 25.10.2015 г. в 12:05 часа в ОИК Мъглиж постъпи жалба № 2 с вх. № 202/25.10.2015г. от Марийка Митева Илиева – пълномощник на БСП, чрез трето неизвестно лице.

Към същата обаче не са представени доказателства за представителната власт на третото лице, от което не може да се направи извод, че лицето, приносител на жалбата е упълномощено с правото от името и за сметка на автора на жалбата да подаде същата.

В съдържанието на жалбата се прави оплакване за нарушение на чл.87, ал.1 от Изборния кодекс, като същата е изложила оплакване, че „пред СИК 013, с.Тулово, един от кандидатите за кмет на община Мъглиж раздава пари и върху ръцете на хората се изписва номера на избирателната бюлетина“.

След като ОИК Мъглиж се запозна подробно със съдържанието на жалбата и изложените в нея твърдения на страната, установи следното:

Към жалбата не са представени доказателства за представителната власт на жалбоподателката. От тук не може да се установи правния интерес, което обосновава допустимостта на същата по същество.

Отделно от гореизложеното входираната жалба е неоснователна, т.к. жалбоподателката сочи конкретно оплакване, без обаче да сочи извършител на деянието. Твърдението на жалбоподателката представлява деяние по смисъла на чл.167 от НК, което по своето същество не е от компетентността на ОИК Мъглиж.

Извън горното, не е посочен конкретен извършител, за да бъде изпратена жалбата по комтентност на органите на МВР и РП.

Предвид горното и на основание на чл. 85, ал. 4, във връзка с чл. 87, ал. 1, т. 22 от ИК, ОИК Мъглиж

**Р Е Ш И:**

Оставя жалбата, подадена от името на Марийка Митева Илиева – упълномощен представител на БСП, чрез трето неизвестно лице, без уважение, като неоснователна и недоказана.

Настоящото решение е обявено по реда на чл. 87, ал. 1, т. 22 от Изборния Кодекс и подлежи на обжалване пред ЦИК в тридневен срок от обявяването му.

ПРЕДСЕДАТЕЛ:

/ Зорница Светославова /

СЕКРЕТАР:

/ Стойко Димитров /